V súčasnosti u nás, ale aj v iných štátoch rastú tlaky proti poľovníctvu. Fundamentalistickí ochrancovia prírody a práv zvierat by ho najradšej celkom zakázali ako nezmysluplné zabíjanie a "vraždenie" zvierat. Autori apelujú na verejnosť, že treba odsúdiť všetky manipulácie s genofondom zveri, ktoré smerujú proti prírode a tak isto škodlivú trofejomániu. V trvalo udržateľnom manažmente zveri sa môže právo poľovníctva vykonávať eticky, čo záleží od užívateľa revíru, jeho charakteru a prístupu k prírode.